title: A Tanács 2014/130/KKBP határozata ( 2014. március 10. ) az Európai Unió Száhil övért felelős különleges képviselője megbízatásának meghosszabbításáról

text:
               12.3.2014

               HU

               Az Európai Unió Hivatalos Lapja

               L 71/14

      A TANÁCS 2014/130/KKBP HATÁROZATA

   (2014. március 10.)
   az Európai Unió Száhil övért felelős különleges képviselője megbízatásának meghosszabbításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 31. cikke (2) bekezdésére és 33. cikkére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2013. március 18-án elfogadta a 2013/133/KKBP határozatot (1), amelyben Michel Dominique REVEYRAND – DE MENTHON-t nevezte ki az Európai Unió Száhil övért felelős különleges képviselőjévé (EUKK). Az EUKK megbízatása 2014. február 28-án lejár.

               (2)

               Az EUKK megbízatását további tizenkét hónappal meg kell hosszabbítani.

               (3)

               Az EUKK a megbízatását olyan helyzetben látja el, amely rosszabbodhat, és amely akadályozhatja az Unió külső tevékenységének a Szerződés 21. cikkében meghatározott célkitűzései elérését,

         ELFOGADTA EZT A HATÁROZATOT:
   1. cikk
   Az Európai Unió különleges képviselője
   (1)   Michel Dominique REVEYRAND – DE MENTHON-nak, mint az Európai Unió Száhil övért felelős különleges képviselőjének megbízatását a Tanács a 2014. március 1-től2015. február 28-ig terjedő időszakra meghosszabbítja. Az EUKK megbízatása hamarabb is megszüntethető, amennyiben a Tanács az Unió külügyi és biztonságpolitikai főképviselőjének (főképviselő) javaslata alapján így határoz.
   (2)   Az EUKK megbízatása alkalmazásában a Száhil öv fogalommeghatározásának magában kell foglalnia a Száhil öv biztonságával és fejlesztésével kapcsolatos uniós stratégiának (a továbbiakban: a stratégia) a leghangsúlyosabb területeit, azaz Malit, Mauritániát és Nigert. A tágabb régióra hatást gyakorló kérdéseket illetően az EUKK együttműködik adott esetben a Száhil övön túli más országokkal, valamint regionális és nemzetközi szervezetekkel is.
   (3)   A régiót érintő, egymással összefüggő kihívásokra vonatkozó regionális megközelítés szükségessége fényében a Száhil övért felelős EUKK szoros konzultáció alapján együttműködik a megfelelő EUKK-kal, ideértve a dél-mediterrán térségért felelős EUKK-t, az emberi jogokért felelős EUKK-t és az Afrikai Unióért felelős EUKK-t.
   2. cikk
   Politikai célkitűzések
   (1)   Az EUKK megbízatása a Száhil övvel kapcsolatos uniós politikai célkitűzéseken alapul, így aktívan hozzájárul a régió tartós békéjét, biztonságát és fejlődését célzó regionális és nemzetközi erőfeszítésekhez. Az EUKK célja továbbá az Unió Száhil övben való többrétű szerepvállalása minőségének, intenzitásának és hatásának növelése.
   (2)   Az EUKK hozzájárul az uniós tevékenységek valamennyi aspektusát magában foglaló uniós megközelítés kidolgozásához és végrehajtásához, különösen a politikai, biztonsági és fejlődési területeken – ideértve a stratégiát is –, továbbá az uniós tevékenységekkel kapcsolatos releváns eszközök összehangolásához.
   (3)   Az első időkben prioritást kell élveznie Mali hosszú távú stabilitásának és az ottani konfliktus regionális dimenzióinak.
   (4)   Malival kapcsolatban az Unió politikai célkitűzései arra irányulnak, hogy valamennyi eszközének összehangolt és hatékony felhasználásával ösztönözze Malinak és a népének a béke, a megbékélés, a biztonság és a fejlődés útjára való visszatérését. Emellett megfelelő figyelmet kell fordítani Burkina Fasóra és Nigerre, különös tekintettel az ezen országokban megrendezendő választásokra.
   3. cikk
   Megbízatás
   (1)   A Száhil övvel kapcsolatos uniós politikai célkitűzések megvalósítása érdekében az EUKK megbízatása a következő:

               a)

               a stratégia alapján tevékenyen hozzájárul a regionális válsággal kapcsolatos átfogó uniós megközelítés végrehajtásához és további fejlesztéséhez, az Unió Száhil övvel – különösen Malival – kapcsolatos tevékenységei átfogó összhangjának és hatékonyságának növelése érdekében;

               b)

               párbeszédet folytat a régió minden érintett és érdekelt szereplőjével, a kormányokkal, a meglévő regionális hatóságokkal, a nemzetközi és a regionális szervezetekkel, a civil társadalom és a diaszpóra képviselőivel az uniós célkitűzések megvalósítása érdekében, valamint közreműködik abban, hogy jobban megértsék az Unió szerepét a Száhil övben;

               c)

               képviseli az Uniót a megfelelő regionális és nemzetközi fórumokon, ideértve a Malival kapcsolatos nyomon követéssel és támogatással foglalkozó csoportot is, valamint gondoskodik arról, hogy a válságkezeléshez és konfliktusmegelőzéshez nyújtott uniós támogatás – ideértve a Európai Uniónak a mali fegyveres erők kiképzéséhez hozzájáruló katonai misszióját (EUTM Mali) és az Európai Unió nigeri KBVP-misszióját (EUCAP SAHEL Niger) is – nagyobb ismertségre tegyen szert;

               d)

               folyamatosan szorosan együttműködik az Egyesült Nemzetek Szervezetével (ENSZ), mindenekelőtt az ENSZ Főtitkárának a Nyugat–afrikai térségért felelős különleges képviselőjével, az ENSZ Főtitkárának a Maliért felelős különleges képviselőjével, az Afrikai Unióval (AU), és különösen az AU Maliért és a Száhil övért felelős főképviselőjével, a Nyugat–afrikai Államok Gazdasági Közösségével (ECOWAS) és más fontos nemzeti, regionális és nemzetközi érdekelt felekkel, többek között a Száhil övvel foglalkozó egyéb különmegbízottakkal, valamint a Maghreb terület megfelelő szerveivel;

               e)

               szorosan figyelemmel követi a válság regionális és határokon átnyúló dimenzióit, ideértve a terrorizmust, a szervezett bűnözést, a fegyvercsempészetet, az emberkereskedelmet, a kábítószer-kereskedelmet, a menekültek mozgását és a migrációs áramlásokat, valamint a kapcsolódó pénzmozgásokat is; az EU terrorizmusellenes koordinátorával szorosan együttműködve hozzájárul az Unió terrorizmusellenes stratégiájának további végrehajtásához;

               f)

               rendszeres magas szintű politikai kapcsolatot tart fenn a régió terrorizmussal és nemzetközi bűnözéssel érintett országaival az összehangolt és átfogó megközelítés és az Uniónak a terrorizmus és a nemzetközi bűnözés elleni nemzetközi küzdelemben való kulcsszerepének biztosítása érdekében. Ez magában foglalja az Unió által a biztonsági ágazatban való regionális kapacitásépítés terén nyújtott aktív támogatást, és annak biztosítását, hogy a Száhil övben a terrorizmus és a nemzetközi bűnözés eredendő okaira megfelelő megoldást találjanak;

               g)

               szorosan figyelemmel kíséri a régió humanitárius válságának politikai és biztonsági következményeit;

               h)

               Mali tekintetében hozzájárul a mali válság rendezésének elősegítésére irányuló regionális és nemzetközi tevékenységekhez, mindenekelőtt az egész területen az alkotmányos rendhez és kormányzáshoz való maradéktalan visszatéréshez és egy hiteles nemzeti, a társadalom széles rétegeit bevonó, tartós politikai rendeződést eredményező párbeszédhez;

               i)

               támogatja az intézményépítést, a biztonsági ágazati reformot és a hosszú távú béketeremtést és megbékélést Maliban;

               j)

               az EU emberi jogi különleges képviselőjével együttműködve hozzájárul az Unió emberi jogi politikájának, többek között az uniós emberi jogi iránymutatásoknak – különösen a gyermekek és a fegyveres konfliktusok kapcsolatáról, továbbá a nők elleni erőszakról, valamint a nőkkel szembeni megkülönböztetés valamennyi formája elleni küzdelemről szóló uniós iránymutatásoknak –, továbbá a nőkről, a békéről és a biztonságról szóló uniós politikának a régiós végrehajtásához, egyebek mellett azáltal, hogy figyelemmel követi a fejleményeket és beszámol azokról, valamint ajánlásokat fogalmaz meg erre vonatkozóan, továbbá rendszeres kapcsolatokat tart fenn Mali és a régió releváns hatóságaival, a Nemzetközi Büntetőbíróság ügyészi hivatalával, az ENSZ Emberi Jogok Főbiztosának Hivatalával, valamint a régióban tevékeny emberijog-védőkkel és megfigyelőkkel.;

               k)

               figyelemmel követi az ENSZ Biztonsági Tanácsa (ENSZ BT) vonatkozó határozatainak – mindenekelőtt a 2056 (2012) sz., a 2071 (2012) sz., a 2085 (2012) sz. és a 2100 (2013) sz. határozatnak – való megfelelést, és arról jelentésekben számol be.

         (2)   Megbízatásának teljesítése érdekében az EUKK többek között:

               a)

               a Száhil övi válsággal kapcsolatos átfogó megközelítés proaktív előmozdítása és erősítése érdekében tanácsot ad a regionális, illetve nemzetközi fórumokon képviselt uniós álláspontok kialakításával kapcsolatban, és azokról jelentést tesz;

               b)

               folyamatosan figyelemmel kíséri az Unió tevékenységeit, és szorosan együttműködik az Unió megfelelő delegációival.

         4. cikk
   A megbízatás végrehajtása
   (1)   Az EUKK felel a megbízatásnak a főképviselő felügyelete melletti végrehajtásáért.
   (2)   A Politikai és Biztonsági Bizottság (PBB) kiemelt kapcsolatot tart fenn az EUKK-val, és egyben az EUKK elsődleges kapcsolattartója a Tanács felé. A PBB – a megbízatás keretein belül és a főképviselő hatásköreinek sérelme nélkül – stratégiai iránymutatást és politikai irányítást nyújt az EUKK számára.
   (3)   Az EUKK szorosan együttműködik az Európai Külügyi Szolgálattal (EKSZ) és annak megfelelő szervezeti egységeivel, különösen a Nyugat–afrikai igazgatósággal.
   5. cikk
   Finanszírozás
   (1)   Az EUKK megbízatásával kapcsolatos kiadások fedezésére szánt pénzügyi referenciaösszeg a 2014. március 1-jétől2015. február 28-ig terjedő időszakra … EUR.
   (2)   A kiadásokat az Unió általános költségvetésére vonatkozó eljárásokkal és szabályokkal összhangban kell kezelni.
   (3)   A kiadások kezelése az EUKK és a Bizottság közötti szerződés tárgyát képezi. Az EUKK minden kiadásról köteles elszámolni a Bizottságnak.
   6. cikk
   A csoport létrehozása és összetétele
   (1)   Az EUKK a megbízatása és a rendelkezésre álló megfelelő pénzügyi eszközök keretein belül felel csoportjának létrehozásáért. A csoportnak rendelkeznie kell a megbízatás által megkívánt specifikus politikai és biztonsági kérdésekre vonatkozó szakértelemmel. Az EUKK folyamatosan és haladéktalanul tájékoztatja a Tanácsot és a Bizottságot a csoport összetételéről.
   (2)   A tagállamok, az Unió intézményei és az EKSZ javaslatot tehetnek az EUKK munkáját segítő személyzet kirendelésére. Az EUKK mellé kirendelt személyzet javadalmazását az érintett tagállam, az Unió érintett intézménye vagy az EKSZ fedezi. A tagállamok által az uniós intézményekhez vagy az EKSZ-hez kirendelt szakértőket is ki lehet helyezni az EUKK mellé. A szerződéses nemzetközi alkalmazottaknak a tagállamok állampolgárainak kell lenniük.
   (3)   A kirendelt személyzet minden tagja a küldő tagállam, a küldő uniós intézmény vagy az EKSZ adminisztratív fennhatósága alatt marad, és az EUKK megbízatásának érdekében jár el és végzi feladatát.
   (4)   Az EUKK személyzetét az EKSZ érintett osztályaival vagy az érintett uniós küldöttségekkel egy helyen kell elhelyezni annak érdekében, hogy biztosítsák ezzel a tevékenységeik összhangját és következetességét.
   7. cikk
   Az EUKK és személyzete részére biztosított kiváltságok és mentességek
   Az EUKK és személyzete feladatának elvégzéséhez, illetve a zökkenőmentes működéshez szükséges kiváltságokról, mentességekről és egyéb garanciákról – adott esetben – a fogadó országgal kell megállapodni. Ehhez a tagállamok és a Bizottság minden szükséges támogatást megadnak.
   8. cikk
   Az EU-minősített adatok biztonsága
   Az EUKK és csoportjának tagjai tiszteletben tartják a 2013/488/EU tanácsi határozatban megállapított biztonsági elveket és minimumszabályokat (2).
   9. cikk
   Az információkhoz való hozzáférés és logisztikai támogatás
   (1)   A tagállamok, a Bizottság, az EKSZ és a Tanács Főtitkársága biztosítja, hogy az EUKK minden releváns információhoz hozzáférjen.
   (2)   Az uniós küldöttségek és/vagy adott esetben a tagállamok logisztikai támogatást nyújtanak a térségben.
   10. cikk
   Biztonság
   Az EUKK – a Szerződés V. címe szerint az Unión kívül műveleti minőségben alkalmazott személyi állomány biztonságára vonatkozó uniós politikának megfelelően – a megbízatásával és a hatáskörébe tartozó földrajzi terület biztonsági helyzetével összhangban meghoz minden ésszerűen megvalósítható intézkedést a közvetlenül az irányítása alá tartozó személyzet biztonsága érdekében, különösen az alábbiakat:

               a)

               az EKSZ iránymutatása alapján biztonsági tervet dolgoz ki, amely többek között a fizikai, szervezeti és eljárási biztonsági intézkedéseket tartalmaz, szabályozza a személyzet biztonságos bejutását a földrajzi területre és a földrajzi területen belüli biztonságos mozgását, továbbá kiterjed a biztonsági események kezelésére, valamint tartalmazza a vészhelyzeti intézkedési és evakuálási tervét;

               b)

               biztosítja, hogy az Unió területén kívülre telepített teljes személyi állomány rendelkezzen a földrajzi területen fennálló körülmények által megkövetelt, magas kockázat elleni biztosítással;

               c)

               biztosítja, hogy csoportjának az Unión kívülre telepítendő valamennyi tagja – a helyi szerződéses személyzetet is beleértve – megfelelő, a misszió területének biztonsági minősítéséhez igazodó biztonsági képzésben részesüljön a misszió területére való érkezése előtt vagy az érkezéskor;

               d)

               biztosítja, hogy a rendszeres biztonsági értékeléseket követően tett ajánlásokat végrehajtsák, valamint az elért eredményekről szóló jelentések és a megbízatás végrehajtásáról szóló jelentések keretében írásban beszámol ezek végrehajtásáról és az egyéb biztonsági kérdésekről a Tanácsnak, a főképviselőnek és a Bizottságnak.

         11. cikk
   Jelentéstétel
   (1)   Az EUKK rendszeresen jelentést tesz a főképviselőnek és a PBB-nek. Az EUKK szükség szerint a tanácsi munkacsoportoknak is jelentést tesz. A rendszeres jelentéseket a COREU-hálózaton keresztül kell terjeszteni. Az EUKK jelentést tehet a Külügyek Tanácsának. A Szerződés 36. cikkének megfelelően az EUKK részt vehet az Európai Parlamentnek nyújtandó tájékoztatásban.
   (2)   Az EUKK – a régióbeli uniós küldöttségekkel koordinálva – jelentést készít az uniós kezdeményezések, így például a reformokhoz nyújtott uniós hozzájárulás megvalósításának legjobb módjáról, beleértve a kapcsolódó uniós fejlesztési projektek politikai szempontjait is.
   12. cikk
   Koordináció más uniós szereplőkkel
   (1)   A stratégia keretében és az Unió politikai céljainak elérése érdekében az EUKK hozzájárul az Unió politikai és diplomáciai tevékenységeinek egységéhez, összhangjához és hatékonyságához, és elősegíti annak biztosítását, hogy valamennyi helyszíni uniós és tagállami eszközt koherens módon alkalmazzanak.
   (2)   Az EUKK a tevékenységét összehangolja az uniós küldöttségek, a Bizottság, valamint a térségben működő többi EUKK tevékenységével. Az EUKK rendszeresen tájékoztatja a térségben működő tagállami külképviseleteket és uniós küldöttségeket.
   (3)   A helyszínen az EUKK szoros kapcsolatot tart fenn az Unió küldöttségeinek vezetőivel és a tagállamok külképviseleteinek vezetőivel. Az EUKK az érintett uniós küldöttségekkel szorosan együttműködve helyi politikai iránymutatásokkal látja el az EUCAP Sahel Niger misszióvezetőjét és az EUTM Mali misszióparancsnokát. Az EUKK, az EUTM Mali misszióparancsnoka és az EUCAP Sahel Niger polgári műveleti parancsnoka szükség szerint konzultációt folytat egymással.
   13. cikk
   Felülvizsgálat
   E határozat végrehajtását, valamint az érintett régióra irányuló egyéb uniós hozzájárulásokkal való összhangját rendszeresen felül kell vizsgálni. Az EUKK 2014. június 30-ig az elért eredményekről szóló jelentést, 2014. november 30-ig pedig a megbízatás teljesítéséről szóló átfogó jelentést nyújt be a Tanácsnak, a főképviselőnek és a Bizottságnak.
   14. cikk
   Hatálybalépés
   Ez a határozat az elfogadásának napján lép hatályba.
   Ezt a határozatot 2014. március 1-jétől kell alkalmazni.

      Kelt Brüsszelben, 2014. március 10-én.

            a Tanács részéről

            az elnök

         G. VROUTSIS

      (1)  A Tanács 2013/133/KKBP határozata (2013. március 18.) az Európai Unió Száhil övért felelős különleges képviselőjének kinevezéséről (HL L 75., 2013.3.19., 29. o.).

      (2)  A Tanács 2013/488/EU határozata (2013. szeptember 23.) az EU-minősített adatok védelmét szolgáló biztonsági szabályokról (HL L 274., 2013.10.15., 1. o.).


title: 2011/737/,Euratom: A Bizottság határozata ( 2011. november 9. ) eljárási szabályzatának módosításáról

text:
               15.11.2011

               HU

               Az Európai Unió Hivatalos Lapja

               L 296/58

         A BIZOTTSÁG HATÁROZATA
   (2011. november 9.)
   eljárási szabályzatának módosításáról
   (2011/737/EU, Euratom)
   AZ EURÓPAI BIZOTTSÁG,
   tekintettel az Európai Unióról szóló szerződésre,
   tekintettel az Európai Unió működéséről szóló szerződésre és különösen annak 249. cikkére,
   tekintettel az Európai Atomenergia-közösséget létrehozó szerződésre és különösen annak 106a. cikkére,
   tekintettel az eljárási szabályzatának módosításáról szóló, 2010. február 24-i 2010/138/EU, Euratom határozatára (1),
   tekintettel a Bizottság elnökének 2011. október 27-i C(2011) 8000 határozatára,
   ELFOGADTA EZT A HATÁROZATOT:
   1. cikk
   A Bizottság eljárási szabályzatának 12. cikke az alábbi 5. ponttal egészül ki:

      „5.   A tagállamok – különösen az euróövezet – gazdaság- és költségvetés-politikai koordinációja és felügyelete területén az írásbeli eljárást felfüggeszteni kívánó bármely bizottsági tagnak ebből a célból az elnökhöz olyan indokolással ellátott kérelmet kell intéznie, amelyből a határozattervezet időpontjának, felépítésének, indokolásának vagy eredményének pártatlan és tárgyilagos értékelése alapján világosan kitűnnek az érintett határozattervezet elemei.
      Amennyiben az elnök úgy dönt, hogy az indokolás megalapozatlan és a felfüggesztés iránti kérelmet továbbra is fenntartják, visszautasíthatja a felfüggesztést és az írásbeli eljárás folytatása mellett dönthet; ebben az esetben a főtitkár az Európai Unió működéséről szóló szerződés 250. cikkében előírt határozatképesség feltételeinek teljesülése érdekében kikéri a Bizottság többi tagjának az álláspontját. Az elnök emellett elfogadás céljából a következő bizottsági ülés napirendjére tűzheti a kérdést.”

   2. cikk
   A Bizottság eljárási szabályzatának 23. cikke az alábbi 5a. ponttal egészül ki:

      „5a.   Az Európai Unió, illetve az euróövezet gazdasági növekedését, versenyképességét, illetve stabilitását érintő vagy arra lehetséges hatást gyakoroló minden kezdeményezés kapcsán kötelező konzultációt folytatni a Gazdasági és Pénzügyi Főigazgatósággal.”

   3. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Brüsszelben, 2011. november 9-én.

            a Bizottság részéről

            az elnök

         José Manuel BARROSO

      (1)  HL L 55., 2010.3.5., 60. o.


title: 2011/563/EU: Az Európai Parlament határozata ( 2011. május 10. ) az Európai Unió 2009-es pénzügyi évre szóló általános költségvetésének végrehajtására vonatkozó mentesítésről, IX. szakasz – Európai adatvédelmi biztos

text:
               27.9.2011

               HU

               Az Európai Unió Hivatalos Lapja

               L 250/107

         AZ EURÓPAI PARLAMENT HATÁROZATA
   (2011. május 10.)
   az Európai Unió 2009-es pénzügyi évre szóló általános költségvetésének végrehajtására vonatkozó mentesítésről, IX. szakasz – Európai adatvédelmi biztos
   (2011/563/EU)
   AZ EURÓPAI PARLAMENT,
   tekintettel az Európai Unió 2009-es pénzügyi évre szóló általános költségvetésére (1),
   tekintettel az Európai Unió 2009-es pénzügyi évre vonatkozó végleges éves beszámolójára (SEC(2010) 963 – C7-0219/2010) (2),
   tekintettel az európai adatvédelmi biztosnak a 2009-ben elvégzett belső ellenőrzésekről a mentesítésért felelős hatóság számára készített éves jelentésére,
   tekintettel a Számvevőszék éves jelentésére a 2009-es pénzügyi év költségvetésének végrehajtásáról, az intézmények válaszaival együtt (3),
   tekintettel a Számvevőszéknek az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti nyilatkozatára (4),
   tekintettel az EK-Szerződés 272. cikkének (10) bekezdésére, 274., 275. és 276. cikkére és az Európai Unió működéséről szóló szerződés 314. cikkének (10) bekezdésére, valamint 317., 318. és 319. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom rendeletre (5) és különösen annak 50., 86., 145., 146. és 147. cikkére,
   tekintettel eljárási szabályzatának 77. cikkére és VI. mellékletére,
   tekintettel a Költségvetési Ellenőrző Bizottság jelentésére (A7-0117/2011),

               1.

               mentesítést ad az európai adatvédelmi biztos számára a 2009-es pénzügyi évre szóló költségvetése végrehajtására vonatkozóan;

               2.

               észrevételeit az alábbi állásfoglalásban ismerteti;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást a Tanácsnak, a Bizottságnak, az Európai Unió Bíróságának, a Számvevőszéknek, az európai ombudsmannak és az európai adatvédelmi biztosnak, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Jerzy BUZEK

            a főtitkár

         Klaus WELLE

      (1)  HL L 69., 2009.3.13.

      (2)  HL C 308., 2010.11.12., 1. o.

      (3)  HL C 303., 2010.11.9., 1. o.

      (4)  HL C 308., 2010.11.12., 129. o.

      (5)  HL L 248., 2002.9.16., 1. o.
    ---documentbreak---

               27.9.2011

               HU

               Az Európai Unió Hivatalos Lapja

               L 250/108

         AZ EURÓPAI PARLAMENT ÁLLÁSFOGLALÁSA
   (2011. május 10.)
   az Európai Unió 2009-es pénzügyi évre szóló általános költségvetésének végrehajtására vonatkozó mentesítésről szóló határozat szerves részét képező megjegyzésekkel, IX. szakasz – Európai adatvédelmi biztos
   AZ EURÓPAI PARLAMENT,
   tekintettel az Európai Unió 2009-es pénzügyi évre szóló általános költségvetésére (1),
   tekintettel az Európai Unió 2009-es pénzügyi évre vonatkozó végleges éves beszámolójára (SEC(2010) 963 – C7-0219/2010) (2),
   tekintettel az európai adatvédelmi biztosnak a 2009-ben elvégzett belső ellenőrzésekről a mentesítésért felelős hatóság számára készített éves jelentésére,
   tekintettel a Számvevőszék éves jelentésére a 2009-es pénzügyi év költségvetésének végrehajtásáról, az intézmények válaszaival együtt (3),
   tekintettel a Számvevőszéknek az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti nyilatkozatára (4),
   tekintettel az EK-Szerződés 272. cikkének (10) bekezdésére, 274., 275. és 276. cikkére és az Európai Unió működéséről szóló szerződés 314. cikkének (10) bekezdésére, valamint 317., 318. és 319. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom rendeletre (5) és különösen annak 50., 86., 145., 146. és 147. cikkére,
   tekintettel eljárási szabályzatának 77. cikkére és VI. mellékletére,
   tekintettel a Költségvetési Ellenőrző Bizottság jelentésére (A7-0117/2011),

               1.

               megállapítja, hogy 2009-ben az európai adatvédelmi biztos összesen 7 000 000 EUR kötelezettségvállalási előirányzattal rendelkezett (2008-ban: 5 300 000 EUR (6)), amelynek felhasználási aránya a többi intézmény felhasználási arányának átlaga (97,69 %) alatti, 81,44 %-os volt;

               2.

               megjegyzi, hogy a 2009-es pénzügyi évre vonatkozó éves jelentés készítésekor a Számvevőszék elvégezte a Bíróság, az európai ombudsman és az európai adatvédelmi biztos felügyeleti és ellenőrzési rendszereinek mélyreható vizsgálatát, amely kiterjedt az emberi erőforrásokhoz és egyéb igazgatási kiadásokhoz kapcsolódó kifizetési ügyletek további mintájának vizsgálatára;

               3.

               megjegyzi, hogy a Számvevőszék szerint az európai adatvédelmi biztos rendelkezésére álló információk tíz esetből négyszer nem volt kellő mértékben naprakészek annak biztosítására, hogy a munkatársaknak az Európai Unió tisztviselőinek személyzeti szabályzatában (7) foglalt juttatásait a vonatkozó közösségi és nemzeti jogszabályokkal összhangban fizessék ki. A Számvevőszék megállapította, hogy ez helytelen vagy jogosulatlan kifizetések kockázatát eredményezheti;

               4.

               támogatja a Számvevőszék azon javaslatát, hogy az európai adatvédelmi biztos személyzete számára megfelelő időközönként tegyék kötelezővé személyes helyzetüket igazoló okmányok benyújtását, továbbá hogy az európai adatvédelmi biztos hivatala javítsa az ezen okmányok idejében történő nyomon követésére és ellenőrzésére vonatkozó rendszert;

               5.

               tudomásul veszi az európai adatvédelmi biztos válaszát, mely szerint a szervezet kis mérete miatt a Személyi Juttatásokat Kezelő és Kifizető Hivatal (PMO) nyújt segítséget számára a szociális juttatásokkal kapcsolatos akták kezelésében, továbbá hogy a családi pótlékkal és az eltartott gyermek után járó pótlékkal kapcsolatos információkat az érintett személyzethez az európai adatvédelmi biztoson keresztül eljuttatott, külön erre a célra szolgáló űrlapok alapján a PMO évente egyszer frissíti, és hogy a szociális juttatásokat az ezen űrlapok segítségével összegyűjtött információk alapján tartják naprakészen; üdvözli, hogy az európai adatvédelmi biztos a Számvevőszék ajánlásainak megfelelően javítani akarja a szociális juttatásokra vonatkozó információk nyomon követését, és felkéri az európai adatvédelmi biztost, hogy éves tevékenységi jelentésében tegyen jelenést a meghozott intézkedésekről;

               6.

               tudomásul veszi a Számvevőszék azon megállapításait, amelyek szerint az európai adatvédelmi biztos nem hozott létre rendszert a költségvetési rendelet által adott esetben előírt utólagos ellenőrzésekre és az európai adatvédelmi biztos által bevezetett belső ellenőrzési normák nem rendelkeztek a szokásos pénzügyi eljárások alóli, a központi nyilvántartásba megfelelő módon bevezetendő kivételekről;

               7.

               tudomásul veszi az európai adatvédelmi biztos válaszát, amely az európai adatvédelmi biztos által végrehajtott műveletek, beleértve az adatvédelmi biztos nevében más intézmények által feldolgozott közvetlen kifizetések visszatérítését, már most előzetes ellenőrzés tárgyát képezik; üdvözli, hogy az európai adatvédelmi biztos meg kívánja vizsgálni, hogyan lehetne utólagos ellenőrzési folyamatot bevezetni a 2011-es évtől kezdődően a számvevőszéki ajánlásoknak megfelelően, és felkéri az adatvédelmi biztost, hogy éves tevékenységi jelentésében számoljon be a meghozott intézkedésekről;

               8.

               elfogadja és tudomásul veszi az európai adatvédelmi biztos álláspontját a hivatal kis méretével és az együttműködési és szolgáltatási szintű megállapodás alapján megosztott aktakezelés sajátos jellegével kapcsolatosan; felkéri azonban az adatvédelmi biztost, hogy tisztázza, milyen további intézményközi segítségre lenne szükség annak érdekében, hogy megfelelhessen a Számvevőszék ajánlásának, továbbá jelezze, hogy mikor tudja teljesíteni azt; üdvözli, hogy a biztos a Számvevőszék belső ellenőrzési normákkal kapcsolatos észrevételének megvalósítása mellett döntött azáltal, hogy központi listát készít a rögzített kivételekről, és felkéri az adatvédelmi biztost, hogy éves tevékenységi jelentésében számoljon be az e téren tett előrelépésről;

               9.

               megjegyzi, hogy a Számvevőszék éves jelentésében jelezte, hogy az európai adatvédelmi biztos tekintetében az ellenőrzés nem vezetett további jelentős észrevételek megfogalmazásához;

               10.

               megjegyzi, hogy tekintettel az európai adatvédelmi biztos hivatalának kis méretére, igazgatási ügyekben együttműködést folytat több más intézménnyel, különösen a Bizottság szolgálataival (ADMIN, BUDG, EAC, IAS), a Kiadóhivatallal, a Parlament szolgálataival (ingatlan és infrastruktúra, biztonsági szolgálat, informatika, nyomda, kommunikáció stb.), továbbá a Tanács fordítószolgálatával; elismerését fejezi ki az adatvédelmi biztosnak az igazgatási együttműködés sikeres megszilárdításáért;

               11.

               emlékeztet rá, hogy a Bizottság, a Parlament és a Tanács főtitkárai között létrejött, 2006. december 7-én az európai adatvédelmi biztossal együtt a 2007. január 16-tal kezdődő további hároméves időszakra aláírt igazgatási együttműködési megállapodás értelmében az európai adatvédelmi biztos valamennyi kiküldetésének adminisztratív kezelését a Bizottság Elszámolási Hivatala (PMO) végzi, továbbá hogy (az adminisztratív együttműködési megállapodás értelmében ténylegesen az adatvédelmi biztos belső ellenőrzési szolgálatát ellátó bizottsági belső ellenőr végzett) értékelés igazolta a belső ellenőrzési rendszer működőképességét és hatékonyságát, valamint azt, hogy elfogadható módon tudja biztosítani az adatvédelmi biztos célkitűzéseinek megvalósítását;

               12.

               üdvözli az intézmény választott tagjai (vagyis az európai adatvédelmi biztos és a biztoshelyettes) vagyonnyilatkozatának évenkénti közzétételét, ami tájékoztatást nyújt fizetett állásaikról és tevékenységeikről, valamint adóköteles szakmai tevékenységeikről;

               13.

               kéri, hogy az európai adatvédelmi biztos következő (a 2010-es pénzügyi évre vonatkozó) éves tevékenységi jelentésébe foglaljon bele egy fejezetet, amely ismerteti, milyen lépések követték az év során a Parlament mentesítési határozatait.

      (1)  HL L 69., 2009.3.13.

      (2)  HL C 308., 2010.11.12., 1. o.

      (3)  HL C 303., 2010.11.9., 1. o.

      (4)  HL C 308., 2010.11.12., 129. o.

      (5)  HL L 248., 2002.9.16., 1. o.

      (6)  2006: 4 100 000 EUR.

      (7)  HL L 56., 1968.3.4., 1. o.


title: 2014/588/EU: Az Európai Parlament határozata ( 2014. április 3. ) az Európai Biztosítás- és Foglalkoztatóinyugdíj-hatóság 2012-es pénzügyi évre vonatkozó elszámolásának lezárásáról

text:
               5.9.2014

               HU

               Az Európai Unió Hivatalos Lapja

               L 266/231

         AZ EURÓPAI PARLAMENT HATÁROZATA
   (2014. április 3.)
   az Európai Biztosítás- és Foglalkoztatóinyugdíj-hatóság 2012-es pénzügyi évre vonatkozó elszámolásának lezárásáról
   (2014/588/EU)
   AZ EURÓPAI PARLAMENT,

               —

               tekintettel az Európai Biztosítás- és Foglalkoztatóinyugdíj-hatóság (EIOPA) 2012-es pénzügyi évre szóló végleges éves beszámolójára,

               —

               tekintettel a Számvevőszéknek az Európai Biztosítás- és Foglalkoztatóinyugdíj-hatóság 2012-es pénzügyi évre vonatkozó éves beszámolójáról szóló jelentésére, a hatóság válaszaival együtt (1),

               —

               tekintettel a Tanács 2014. február 18-i ajánlására (05849/2014 – C7-0054/2014),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel az Európai Felügyeleti Hatóság (Európai Biztosítás- és Foglalkoztatóinyugdíj-hatóság) létrehozásáról szóló, 2010. november 24-i 1094/2010/EU európai parlamenti és tanácsi rendeletre (4) és különösen annak 64. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5),

               —

               tekintettel a 966/2012/EU, Euratom európai parlamenti és tanácsi rendelet 208. cikkében említett szervekre vonatkozó pénzügyi keretszabályzatról szóló, 2013. szeptember 30-i 1271/2013/EU felhatalmazáson alapuló bizottsági rendeletre (6) és különösen annak 108. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére, valamint a Gazdasági és Monetáris Bizottság véleményére (A7-0232/2014),

               1.

               jóváhagyja az Európai Biztosítás- és Foglalkoztatóinyugdíj-hatóság 2012-es pénzügyi évre vonatkozó elszámolásának lezárását;

               2.

               utasítja elnökét, hogy továbbítsa ezt a határozatot az Európai Biztosítás- és Foglalkoztatóinyugdíj-hatóság ügyvezető igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Martin SCHULZ

            a főtitkár

         Klaus WELLE

      (1)  HL C 365., 2013.12.13., 134. o.

      (2)  HL L 248., 2002.9.16., 1. o.

      (3)  HL L 298., 2012.10.26., 1. o.

      (4)  HL L 331., 2010.12.15., 48. o.

      (5)  HL L 357., 2002.12.31., 72. o.

      (6)  HL L 328., 2013.12.7., 42. o.


title: 2013/386/EU: A Tanács határozata ( 2013. július 15. ) a Guineai Köztársaság tekintetében a 2011/465/EU határozatban megállapított megfelelő intézkedések alkalmazási időszakának meghosszabbításáról és a határozat módosításáról

text:
               17.7.2013

               HU

               Az Európai Unió Hivatalos Lapja

               L 194/8

         A TANÁCS HATÁROZATA
   (2013. július 15.)
   a Guineai Köztársaság tekintetében a 2011/465/EU határozatban megállapított megfelelő intézkedések alkalmazási időszakának meghosszabbításáról és a határozat módosításáról
   (2013/386/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az egyrészről az afrikai, karibi és csendes-óceáni államok csoportjának tagjai, másrészről az Európai Közösség és tagállamai közötti, Cotonouban 2000. június 23-án aláírt (1), és legutóbb Ouagadougouban 2010. június 22-én módosított (2) partnerségi megállapodásra (a továbbiakban: az AKCS–EU partnerségi megállapodás) és különösen annak 96. cikkére,
   tekintettel a tagállamok kormányainak a Tanács keretében ülésező képviselői között létrejött, az AKCS–EU partnerségi megállapodás végrehajtása során hozandó intézkedésekről és követendő eljárásokról szóló belső megállapodásra (3) és különösen annak 3. cikkére,
   tekintettel az Európai Bizottság javaslatára,
   mivel:

               (1)

               A Tanács 2011/465/EU határozata (4) a Guineai Köztársaság (a továbbiakban: Guinea) tekintetében meghatározza az AKCS–EU partnerségi megállapodás 96. cikke (2) bekezdésének c) pontja szerinti megfelelő intézkedéseket.

               (2)

               A 2012/404/EU határozat (5) által meghosszabbított és módosított 2011/465/EU határozat a Guineai Köztársasággal folytatandó együttműködés újraindítását két feltételhez köti, nevezetesen a parlamenti választások 2012 vége előtt történő megrendezésére vonatkozó, az illetékes hatóságok által kidolgozott és elfogadott részletes menetrendhez, valamint szabad és átlátható parlamenti választások tényleges megrendezéséhez.

               (3)

               Miután a független nemzeti választási bizottság elnöke megküldte a parlamenti választások 2013. május 12-i megtartására vonatkozó menetrendet, a Tanács az első feltételt teljesítettnek tekinti.

               (4)

               A 2011/465/EU határozat hatályát a 2012/404/EU határozat módosítja és 2013. július 19-ig meghosszabbítja.

               (5)

               A 2013. április 13-i elnöki rendelet 2013. június 30-ra tűzte ki a parlamenti választásokat. A végleges választási eredményeknek a Guineai Köztársaság Legfelsőbb Bírósága általi közzétételére vonatkozó jogi határidő lejárta 2013. július 19. utánra esik.

               (6)

               Ennek értelmében szükséges a 2011/465/EU határozatban megállapított megfelelő intézkedések alkalmazási időszakát további 12 hónapos időszakra meghosszabítani. Szintén szükséges az ott meghatározott, a Guineai Köztársaságban a szabad és átlátható parlamenti választások megrendezésére előirányzott határidőt 2013. október végéig meghosszabbítani,

         ELFOGADTA EZT A HATÁROZATOT:
   1. cikk
   A 2011/465/EU határozat 3. cikkében a „2013. július 19-én” szöveg helyébe a „2014. július 19-én” szöveg lép.
   2. cikk
   A megfelelő intézkedésekkel összhangban a Guineai Köztársaságban a szabad és átlátható parlamenti választások megrendezésére előirányzott, a 2011/465/EU határozat mellékletében megállapított határidőt 2013. október 31-ig meg kell hosszabbítani.
   3. cikk
   Ez a határozat az elfogadásának napján lép hatályba.

      Kelt Brüsszelben, 2013. július 15-én.

            a Tanács részéről

            az elnök

         V. JUKNA

      (1)  HL L 317., 2000.12.15., 3. o.

      (2)  HL L 287., 2010.11.4., 3. o.

      (3)  HL L 317., 2000.12.15., 376. o.

      (4)  HL L 195., 2011.7.27., 2. o.

      (5)  HL L 188., 2012.7.18., 17. o.


Fontos jogi nyilatkozat

|

52007BP0122(01)

1. Az Európai Parlament 2007. április 24-i határozata az Európai Képzési Alapítvány 2005-ös pénzügyi évre vonatkozó költségvetésének végrehajtása alóli mentesítésről (C6-0396/2006 - 2006/2163(DEC))

Hivatalos Lap 074 E , 20/03/2008 o. 0238 - 0239

		1.Az Európai Parlament 2007. április 24-i határozata az Európai Képzési Alapítvány 2005-ös pénzügyi évre vonatkozó költségvetésének végrehajtása alóli mentesítésről (C6-0396/2006 - 2006/2163(DEC))Az Európai Parlament,- tekintettel az Európai Képzési Alapítvány 2005-ös pénzügyi évre vonatkozó végleges éves beszámolójára [1],- tekintettel a Számvevőszéknek az Európai Képzési Alapítvány 2005-ös pénzügyi évre vonatkozó végleges éves beszámolójáról szóló jelentésére, az Alapítvány válaszaival együtt [2],- tekintettel a Tanács 2007. február 27-i ajánlására (5711/2007 - C6-0080/2007),- tekintettel az EK-Szerződésre és különösen annak 276. cikkére,- tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre [3], és különösen annak 185. cikkére,- tekintettel az Európai Képzési Alapítvány létrehozásáról szóló, 1990. május 7-i 1360/90/EGK tanácsi rendeletre [4], és különösen annak 11. cikkére,- tekintettel az 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre [5], és különösen annak 94. cikkére,- tekintettel eljárási szabályzata 71. cikkére, valamint V. mellékletére,- tekintettel a Költségvetési Ellenőrző Bizottság jelentésére és a Foglalkoztatási és Szociális Bizottság véleményére (A6-0113/2007),1. mentesítést ad az Európai Képzési Alapítvány igazgatója számára az Alapítvány Központ 2005-ös pénzügyi évre szóló költségvetésének végrehajtására vonatkozóan;2. megállapításait a mellékelt állásfoglalásban foglalja össze;3. utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Képzési Alapítvány igazgatójának, a Tanácsnak, a Bizottságnak és a Számvevőszéknek, illetve gondoskodjon azok közzétételéről az Európai Unió Hivatalos Lapjában (L sorozat).[1] HL C 266., 2006.10.31., 40. o.[2] HL C 312., 2006.12.19., 73. o.[3] HL L 248., 2002.9.16., 1. o. Az 1995/2006/EK, Euratom rendelettel módosított rendelet. (HL L 390., 2006.12.30., 1. o.)[4] HL L 131., 1990.5.23., 1. o. A legutóbb az 1648/2003/EK rendelettel (HL L 245., 2003.9.29., 22. o.) módosított rendelet.[5] HL L 357., 2002.12.31., 72. o.--------------------------------------------------


title: 2003/196/: Az EFTA Felügyeleti Hatóság határozata 196/03/COL ( 2003. november 5. ) az állami támogatások anyagi jogi és eljárásjogi szabályainak harmincnyolcadik módosítása új, 9B. számú fejezet bevezetésével: A feltételezett jogellenes állami támogatásokra vonatkozó panaszok benyújtásához kitöltendő formanyomtatvány

text:
               25.5.2006

               HU

               Az Európai Unió Hivatalos Lapja

               L 139/28

      AZ EFTA FELÜGYELETI HATÓSÁG HATÁROZATA

   196/03/COL
   (2003. november 5.)
   az állami támogatások anyagi jogi és eljárásjogi szabályainak harmincnyolcadik módosítása új, 9B. számú fejezet bevezetésével: A feltételezett jogellenes állami támogatásokra vonatkozó panaszok benyújtásához kitöltendő formanyomtatvány
   AZ EFTA FELÜGYELETI HATÓSÁG,
   TEKINTETTEL az Európai Gazdasági Térségről szóló megállapodásra (1)és különösen annak 61. és 63. cikkeire és 26. jegyzőkönyvére;
   TEKINTETTEL az EFTA-államok közötti, Felügyeleti Hatóság és Bíróság létrehozásáról szóló megállapodásra (2) és különösen annak 24. cikkére és 5. cikke (2) bekezdésének b) pontjára, valamint 3. jegyzőkönyve I. részének 1. cikkére (3);
   MIVEL a Felügyeleti és Bírósági Megállapodás 24. cikke értelmében az EFTA Felügyeleti Hatóságnak kell érvényre juttatnia az EGT-megállapodás állami támogatásokra vonatkozó rendelkezéseit;
   MIVEL a Felügyeleti és Bírósági Megállapodás 5. cikke (2) bekezdésének b) pontja alapján az EFTA Felügyeleti Hatóság köteles közleményeket és iránymutatásokat kiadni az EGT-megállapodás által szabályozott ügyekben, amennyiben a fenti megállapodás vagy a Felügyeleti és Bírósági Megállapodás kifejezetten így rendelkezik, vagy amennyiben az EFTA Felügyeleti Hatóság ezt szükségesnek ítéli;
   FELIDÉZVE az 1994. január 19-én az EFTA Felügyeleti Hatóság (4) által elfogadott állami támogatások anyagi jogi és eljárásjogi szabályait (5);
   MIVEL 2003. május 16-án az Európai Bizottság új formanyomtatványt bocsátott ki a feltételezett jogellenes állami támogatásra vonatkozó panaszok benyújtásához (6)

   MIVEL ez a formanyomtatvány az Európai Gazdasági Térséget is érinti;
   MIVEL az Európai Gazdasági Térség teljes területén biztosítani kell az EGT állami támogatásokról szóló szabályainak egységes alkalmazását;
   MIVEL az EGT-megállapodás XV. mellékletének végén található „Általános rendelkezések” cím II. pontja értelmében az EFTA Felügyeleti Hatóság köteles az Európai Bizottsággal folytatott konzultációt követően az Európai Bizottság által elfogadott jogi aktusoknak megfelelő jogi aktusokat elfogadni;
   AZ EURÓPAI Bizottsággal való konzultációt követően;
   FELIDÉZVE, hogy az EFTA Felügyeleti Hatóság e témában 2003. június 3-án többoldalú találkozó keretében konzultált az EFTA-államokkal,
   A KÖVETKEZŐKÉPPEN HATÁROZOTT:

               1.

               Az állami támogatásokról szóló iránymutatások új, 9B. számú, „A feltételezett jogellenes állami támogatásokra vonatkozó panaszok benyújtásához kitöltendő formanyomtatvány” című fejezet csatolásával módosul.

               2.

               Az állami támogatásokról szóló iránymutatások I. melléklete a következő új, III. résszel bővül: „A feltételezett jogellenes állami támogatásokra vonatkozó panaszok benyújtásához kitöltendő formanyomtatvány”.

               3.

               Az állami támogatásokról szóló iránymutatások I. mellékletének új III. része, valamint a csatolt új 9B. számú fejezet e határozat mellékletében található.

               4.

               Az EFTA-államokat levélben kell értesíteni, csatolva e határozat egy másolatát, valamint a mellékletet.

               5.

               Az Európai Bizottságot – az EGT-megállapodás 27. jegyzőkönyve d) pontjának megfelelően – e határozat és annak melléklete másolatának megküldése útján kell tájékoztatni.

               6.

               A határozatot mellékletével együtt az Európai Unió Hivatalos Lapjának EGT-re vonatkozó részében, valamint EGT-kiegészítésében kell közzétenni.

               7.

               A határozat angol nyelven hiteles.

      Kelt Brüsszelben, 2003. november 5-én.

            az EFTA Felügyeleti Hatóság részéről

         Einar M. BULL

            az elnök

         Hannes HAFSTEIN

            bizottsági testületi tag

      (1)  A továbbiakban: EGT-megállapodás.

      (2)  A továbbiakban: Felügyeleti és Bírósági Megállapodás.

      (3)  A Felügyeleti és Bírósági Megállapodás 2001. december 10-én az EFTA-államok által módosított 3. jegyzőkönyve. A módosítások 2003. augusztus 28-án léptek életbe.

      (4)  Eredetileg megjelent: HL L 231., 1994.9.3, valamint annak 32. EGT-kiegészítésében ugyanazon a napon, legutóbb a 2002.12.18-i 264/02/COL, még nyilvánosságra nem hozott bizottsági testületi határozattal módosítva.

      (5)  A továbbiakban: állami támogatásokról szóló iránymutatások.

      (6)  Formanyomtatvány a feltételezett jogellenes állami támogatásokra vonatkozó panaszok benyújtásához. (HL C 116., 2003.5.16., 3.o.)

      MELLÉKLET

         „9B. A FELTÉTELEZETT JOGELLENES ÁLLAMI TÁMOGATÁSOKRA VONATKOZÓ PANASZOK BENYÚJTÁSÁHOZ KITÖLTENDŐ FORMANYOMTATVÁNY
         A Felügyeleti és Bírósági Megállapodás 3. jegyzőkönyve I. része 1. cikke (3) bekezdésének, valamint II. része 2. cikke (1) bekezdésének értelmében az EFTA Felügyeleti Hatóságot időben kell értesíteni a támogatások nyújtása, illetve azok módosítása felől annak érdekében, hogy a Hatóságnak lehetősége legyen megjegyzéseinek benyújtására. Az érintett EFTA-állam az általa javasolt intézkedéseket nem valósíthatja meg addig, amíg a fent említett folyamat végső döntéssel le nem zárult.
         Azon támogatás, amelyet a fent említett rendelkezésekkel ütköző módon nyújtottak, jogellenes támogatásnak minősül.
         A Felügyeleti és Bírósági Megállapodás 3. jegyzőkönyve II. része 10. cikkének (1) bekezdése értelmében, amennyiben bármilyen forrásból az EFTA Felügyeleti Hatóság tudomására jut feltételezett jogellenes támogatásra vonatkozó információ, a Hatóság ezen információt késedelem nélkül megvizsgálja.
         Továbbá, a fent említett jegyzőkönyv II. része 20. cikke (2) bekezdésének megfelelően, bármely érintett fél felhívhatja az EFTA Felügyeleti Hatóság figyelmét bármilyen feltételezett jogellenes támogatásra, illetve támogatással való feltételezett visszaélésre (a továbbiakban: panasz).
         Az EFTA Felügyeleti Hatóságnak bárki, illetve bármelyik vállalkozás benyújthatja panaszát. Ezen eljárás ingyenes. A panaszok megvizsgálása során az EFTA Felügyeleti Hatóságnak figyelembe kell vennie a Felügyeleti és Bírósági Megállapodás 3. jegyzőkönyvében rögzített eljárási szabályokat, különösen az érintett EFTA-állam védekezéshez való jogát.
         Továbbá, az EFTA Felügyeleti Hatóságnak való panaszbenyújtás helyett, illetve amellett azon harmadik feleknek, akiknek érdekeit a jogellenes támogatás sérti, általában lehetőségük van nemzeti bírósághoz fordulni.
         Az EFTA Felügyeleti Hatóságnak azonban nem áll módjában tanácsot nyújtani az egyedi ügyekben rendelkezésre álló nemzeti eljárási módszerekre vonatkozóan.
         Ezen iránymutatások I. mellékletének III. részében csatolt formanyomtatványon szerepelnek azon adatok, amelyek az EFTA Felügyeleti Hatóság számára szükségesek ahhoz, hogy egy feltételezett jogellenes támogatáshoz, illetve támogatással való feltételezett visszaéléshez fűződő panasznak utána tudjon nézni. Amennyiben a formanyomtatvány minden részének kitöltése nem lehetséges, ennek okait szerepeltetni kell.
         A formanyomtatvány a EFTA Felügyeleti Hatóság szerverén a következő címen érhető el: http://www.eftasurv.int
         Az EFTA Felügyeleti Hatóság honlapján továbbá számos fontos információ található az állami támogatás Európai Gazdasági Térségben alkalmazandó szabályairól, amely segítheti a panaszosokat, illetve azok tanácsadóit a formanyomtatvány kitöltésében.
         A kitöltött formanyomtatványt a következő címre kell elküldeni:

                     EFTA Surveillance Authority (EFTA Felügyeleti Hatóság)

                     Competition and State Aid Directorate Versenyügyi és Állami Támogatások Igazgatóság,

                     74 Rue de Trèves

                     B-1040 Brussels

               III. RÉSZ
         A feltételezett jogellenes állami támogatásokra vonatkozó panaszok benyújtásához kitöltendő formanyomtatvány
         A kitöltött formanyomtatványt a következő címre kell elküldeni:

                     EFTA Surveillance Authority

                     Competition and State Aid Directorate

                     74 Rue de Trèves

                     B-1040 Brussels

               I.A.   A panaszosra vonatkozó információ
         I.1.   A panaszos családi és keresztneve, illetve cégneve:
         I.2.   Cím, illetve bejegyzett székhely címe:
         I.3.   Telefon/fax/e-mail cím:
         I.4.   Név, cím, telefon- és faxszám, e-mail cím, valamint a kapcsolattartó személy neve:
         I.5.   Amennyiben a panaszt egy vállalkozás nyújtja be, annak tevékenységi körének és helyének rövid leírása:
         I.6.   Kérjük, írja le röviden, hogy a feltételezett jogellenes támogatás milyen mértékben sérti a panaszos érdekeit.
         I.B.   A panaszos képviselőjére vonatkozó információ
         I.7.   Amennyiben a panaszt egy személy, illetve vállalkozás képviseletében teszik, kérjük, csatolja ezen képviselő nevét, címét, és faxszámát, valamint egy, a felhatalmazást bizonyító dokumentumot.
         II.   Az EFTA-államról szóló információ
         II.1.   EFTA-állam:
         II.2   A feltételezett jogellenes állami támogatás nyújtásának szintje:

                     —

                     központi kormány

                     —

                     régió (kérjük nevezze meg)

                     —

                     egyéb (kérjük nevezze meg)

               III.   A panasz tárgyát képező feltételezett jogellenes támogatási intézkedésekre vonatkozó információ
         III.1.   Feltételezett jogellenes egyedi támogatásra, vagy feltételezett jogellenes támogatási programra vonatkozik a panasz?
         III.2.   Mikor nyújtották a feltételezett jogellenes egyedi támogatást, illetve mikor hajtották végre a támogatási programot? Amennyiben ismert, milyen időtartamra szól a feltételezett jogellenes támogatási program?
         III. 3.   Mely gazdasági ágazat(ok)ra vonatkozik a feltételezett jogellenes támogatás?
         III.4.   Mennyi a feltételezett jogellenes támogatás összege? Milyen formában nyújtották? (kölcsön, támogatás, biztosíték, adózási ösztönző, illetve adókedvezmény, stb)
         III.5.   Ki a kedvezményezett? Támogatási program esetén ki jogosult a támogatásra?
         Kérjük, adja meg a lehető legtöbb információt, és írja le az érintett vállalkozás(ok) főbb tevékenységeit.
         III.6.   Amennyiben ön által ismert, milyen célból nyújtották a feltételezett jogellenes támogatást?
         IV.   A panasz alapja
         Kérjük, részletesen indokolja meg panaszának alapját, annak okát, és jelölje meg, hogy Ön szerint mely EGT-jogszabályt sértették meg a szóban forgó feltételezett jogellenes támogatás odaítélésével, és hogy ez milyen hatással volt az Európai Gazdasági Térségen belüli verseny feltételeire, valamint a szerződő felek közötti kereskedelemre.
         Amennyiben a feltételezett jogellenes támogatás az ön üzleti érdekeit sértette, kérjük részletezze, hogy milyen módon.
         V.   Egyéb eljárásra vonatkozó információ
         V.1.   Az EFTA Felügyeleti Hatóság bármely korábbi megkeresésének részletezése (amennyiben lehetséges, kérjük csatolja a levelezés másolatait)):
         V.2.   Az Európai Bizottság szolgálatai bármely korábbi megkeresésének részletezése (amennyiben lehetséges, kérjük csatolja a levelezés másolatait)):
         V.3.   A nemzeti hatóságok korábbi megkeresése (például a központi, regionális, illetve helyi önkormányzati testületek, ombudsman, stb. Amennyiben lehetséges, kérjük csatolja a levelezés másolatait):
         V.4.   A nemzeti bíróság vagy egyéb eljárások (pl. választott bíróság vagy békéltetés) igénybevétele. (Kérjük jelezze, amennyiben már született határozat vagy ítélet, és adott esetben csatolja annak másolatát):
         VI.   Igazoló okmányok
         Kérjük, sorolja fel, mely igazoló okmányokat nyújtott be a panasz mellé, és csatolja azok másolatát. Amennyiben lehetséges, kérjük csatolja azon nemzeti jogszabály, illetve egyéb intézkedés másolatát, amely a panasz tárgyát képező támogatás kifizetésének jogalapját képezi.
         VII.   Titkosság
         Felhívjuk figyelmét arra, hogy az érintett EFTA-állam védekezéshez való jogának biztosítása végett az EFTA Felügyeleti Hatóság felfedheti az Ön személyazonosságát, valamint az igazoló okmányok tartalmát az EFTA-állam előtt. Kérjük, jelezze, amennyiben nem kívánja személyazonosságának, illetve egyes dokumentumoknak vagy információknak a felfedését, és indoklással együtt jelölje meg a dokumentumok azon részeit, amelyeket titkosnak ítél.
         Hely, dátum, és a panaszos aláírása”


               4.11.2016

               HU

               Az Európai Unió Hivatalos Lapja

               C 407/96

         P8_TA(2015)0234
   Sotirios Zarianopoulos mentelmi jogának felfüggesztése
   Az Európai Parlament 2015. június 24-i határozata a Sotirios Zarianopoulos mentelmi jogának felfüggesztésére irányuló kérelemről (2015/2015(IMM))
   (2016/C 407/14)

      Az Európai Parlament,

               —

               A modell szerint így lenne: tekintettel a görög legfelsőbb bíróság helyettes ügyésze által 2014. december 8-án a szaloniki harmadik büntetőbíró előtt folyó (G2010-1744) eljárással összefüggésben eljuttatott és 2015. január 13-án a plenáris ülésen bejelentett, a Sotirios Zarianopoulos mentelmi jogának felfüggesztésére irányuló kérelemre,

               —

               miután eljárási szabályzata 9. cikke (5) bekezdésének megfelelően meghallgatta Sotirios Zarianopoulost,

               —

               tekintettel az Európai Unió kiváltságairól és mentességeiről szóló 7. jegyzőkönyv 8. és 9. cikkére, valamint az Európai Parlament képviselőinek közvetlen és általános választójog alapján történő választásáról szóló, 1976. szeptember 20-i okmány 6. cikkének (2) bekezdésére,

               —

               tekintettel az Európai Unió Bírósága által 1964. május 12-én, 1986. július 10-én, 2008. október 15-én és 21-én, 2010. március 19-én, 2011. szeptember 6-án és 2013. január 17-én hozott ítéletekre (1),

               —

               tekintettel az Görög Köztársaság alkotmányának 62. cikkére,

               —

               tekintettel eljárási szabályzata 5. cikkének (2) bekezdésére, 6. cikkének (1) bekezdésére és 9. cikkére,

               —

               tekintettel a Jogi Bizottság jelentésére (A8-0191/2015),

               A.

               mivel a görög legfelsőbb bíróság helyettes államügyésze egy feltételezett bűncselekménnyel kapcsolatos vizsgálat keretében kérte Sotirios Zarianopoulos európai parlamenti képviselő mentelmi jogának felfüggesztését;

               B.

               mivel az Európai Unió kiváltságairól és mentességeiről szóló 7. jegyzőkönyv 9. cikke szerint az európai parlamenti képviselők saját országuk területén az országuk parlamenti képviselőit megillető mentelmi jogot élveznek;

               C.

               mivel a görög alkotmány 62. cikke szerint egy képviselő ellen parlamenti megbízatása során a parlament egyetértése nélkül nem lehet büntetőeljárást, letartóztatást vagy őrizetbe vételt vagy más, szabadságát korlátozó intézkedést foganatosítani,

               D.

               mivel Sotirios Zarianopoulost azzal vádolják, hogy 2010. március 4-én fizikai erőszakkal fenyegetőzve illegálisan berontott az ETR-3 görög állami televízió épületébe, hogy félbeszakítsa a déli híradót és felolvassa közleményét;

               E.

               mivel a feltételezett bűncselekmény nyilvánvalóan nem áll semmilyen kapcsolatban Sotirios Zarianopoulos európai parlamenti képviselői megbízatásával, hiszen az a görög PAME szakszervezet akciójához kapcsolódik, ráadásul Sotirios Zarianopoulos az elkövetés időpontjában nem is volt európai parlamenti képviselő;

               F.

               mivel az Európai Unió kiváltságairól és mentességeiről szóló 7. jegyzőkönyv 8. cikke és az Európai Unió Bíróságának joggyakorlata értelmében az európai parlamenti képviselői feladatok végzése során kifejezett vélemények a parlamenti megbízatással közvetlen és egyértelmű kapcsolatban álló szubjektív értékelések, azonban Sotirios Zarianopoulos feltételezett fellépése nem fér bele ebbe a meghatározásba;

               G.

               mivel tehát a büntetőeljárás nem az Európai Unió kiváltságairól és mentességeiről szóló 7. jegyzőkönyv 8. cikke szerinti, az európai parlamenti képviselői megbízatás gyakorlásával kapcsolatos vélemény kifejtésére vagy szavazatra vonatkozik;

               H.

               mivel az eljárási szabályzat 9. cikkének (7) bekezdése szerint a Jogi Bizottság semmiképpen nem nyilatkozhat a képviselő bűnösségével, illetve ártatlanságával kapcsolatban, sem arról, hogy a neki tulajdonított vélemény vagy cselekedetek indokolttá tesznek-e büntetőeljárást, még abban az esetben sem, ha a kérelem vizsgálata során a tényállásról részletes tudomást szerez;

               I.

               mivel Sotirios Zarianopoulos fenntartja, hogy a vád politikai indíttatású, a Jogi Bizottság a képviselő meghallgatását és az általa benyújtott dokumentumok tanulmányozását követően megvizsgálta a tanúk 2010-ben, a nyomozás során tett vallomásait is, amelyek a vád alapjául szolgálnak;

               J.

               mivel ezek a vallomások a Sotirios Zarianopoulos elleni bírósági eljárás keretében születtek, és másrészt mivel nem a Jogi Bizottság feladata az ügy kivizsgálása sem pedig annak eldöntése, hogy a bűnvádi eljárás alá vont európai parlamenti képviselő bűnös-e vagy sem;

               K.

               mivel tehát a bizottság rendelkezésére álló információk alapján nincs ok annak feltételezésére, hogy az eljárás a képviselő politikai tevékenységének befolyásolására irányult volna (fumus persecutionis), továbbá mivel az eljárást sok évvel azelőtt indították, hogy nevezett személy európai parlamenti képviselő lett volna;

               1.

               úgy határoz, hogy felfüggeszti Sotirios Zarianopoulos mentelmi jogát;

               2.

               utasítja elnökét, hogy haladéktalanul továbbítsa ezt a határozatot és az illetékes bizottság jelentését a Görög Köztársaság Legfelsőbb Bírósága melletti Ügyészségnek és Sotirios Zarianopoulosnak.

      (1)  A 101/63. sz., Wagner kontra Fohrmann és Krier ügyben 1964. május 12-én hozott ítélet (EBHT 1964, 387. o.); a 149/85. sz., Wybot kontra Faure és társai ügyben 1986. július 10-én hozott ítélet (EBHT 1986, 2391. o.); a T-345/05. sz., Mote kontra Európai Parlament ügyben 2008. október 15-én hozott ítélet (EBHT 2008, II-2849. o.); a C-200/07. és C-201/07. sz., Marra kontra De Gregorio és Clemente egyesített ügyekben 2008. október 21-én hozott ítélet (EBHT 2008, I-7929. o.); a T-42/06. sz., Gollnisch kontra Európai Parlament ügyben 2010. március 19-én hozott ítélet (EBHT 2010, II-1135. o.); a 163/10. sz., Patriciello ügyben 2011. szeptember 6-án hozott ítélet (EBHT 1986, 2391. o.); a T-346/11. és a T-347/11. sz., Gollnisch kontra Európai Parlament ügyben 2013. január 17-én hozott ítélet (EBHT 2013, II-1135. o.).


title: A Bizottság határozata (1996. július 30.) a rák megelőzésével foglalkozó tanácsadó bizottságrólEGT vonatkozású szöveg.

text:
Fontos jogi nyilatkozat

|

31996D0469

Hivatalos Lap L 192 , 02/08/1996 o. 0031 - 0032

		A Bizottság határozata(1996. július 30.)a rák megelőzésével foglalkozó tanácsadó bizottságról(EGT vonatkozású szöveg)(96/469/EK)AZ EURÓPAI KÖZÖSSÉGEK BIZOTTSÁGA,tekintettel az Európai Közösséget létrehozó szerződésre,mivel a Közösség hozzájárul az emberi egészség magas szintű védelmének biztosításához azzal, hogy ösztönzi a tagállamok közötti együttműködést, és szükség esetén támogatást nyújt tevékenységükhöz;mivel a közösségi fellépés a betegségek, köztük a rákos megbetegedések megelőzésére irányul azáltal, hogy ösztönzi az annak okaival kapcsolatos kutatást, az eredmények elterjesztését, valamint az egészséggel kapcsolatos tájékoztatást és oktatást;mivel az "Európa a rák ellen" program keretében 1986 óta üléseznek a rákos megbetegedések magas szintű szakértői; mivel e szakértők olyan csoportot alkotnak, amely tanácsokkal látja el a Bizottságot a rákos megbetegedések tudományos szempontjait illetően;mivel a Tanács 1986. július 7-i állásfoglalása [1] tudomásul veszi a rákos megbetegedések szakértői bizottságának döntéseit az első rákos megbetegedések elleni cselekvési terv [2] elkészítésére vonatkozóan;mivel a Tanács és a tagállamok kormányainak a Tanács keretében ülésező képviselői által elfogadott az "Európa a rák ellen" program keretében az 1990-1994 közötti cselekvési terv elfogadásáról szóló, 1990. május 17-i 90/238/Euratom, ESZAK, EGK határozat [3] értelmében a Bizottságnak a cselekvési terv végrehajtásában rákos megbetegedések megelőzésével foglalkozó szakértőket kell szorosan bevonnia;mivel az 1996. és 2000. közötti időszakra egy harmadik rákos megbetegedések elleni cselekvési terv elfogadásáról szóló 646/96/EK európai parlamenti és tanácsi határozat [4] a szerződés 3. cikke o) pontjának és 129. cikkének követelményeivel összhangban a rákos megbetegedések megelőzésére irányul;mivel a határozat preambulumának bekezdései megállapítják, hogy az összes szükséges tudományos információhoz való hozzáférés érdekében a Bizottság tudományos szakértőkkel működik együtt;mivel fontos annak a tudományos alapnak a megszilárdítása, amelyből kiindulva a Bizottság határozatokat hoz;mivel az egyértelműség és jogi bizonyosság okánál fogva szükséges biztosítani e csoport létezésének hivatalos voltát;mivel e bizottság tagságát az "Európa a rák ellen" program irányában és alkalmazási körében kialakuló fejlemények figyelembevételével kell létrehozni a harmadik rákos megbetegedések elleni cselekvési tervvel összefüggésben;mivel a rákos megbetegedések megelőzése magas szintű európai szakértőinek tudományos tanácsait a Bizottság által létrehozott konzultatív jellegű bizottság formájában folyamatosan hozzáférhetővé kell tenni,A KÖVETKEZŐKÉPPEN HATÁROZOTT:1. cikkA Bizottság rák megelőzésével foglalkozó tanácsadó bizottságot, a továbbiakban: a bizottság, hoz létre.A bizottság legfeljebb 15 tagból áll.2. cikkA Bizottság kérheti a bizottság véleményét az alábbiakkal kapcsolatos valamennyi kérdésben:- rákos megbetegedésekkel kapcsolatos adatok, ideértve az epidemiológiát,- a rákos megbetegedések korai felismerése és rákos megbetegedések szűrése,- a nyilvánosság tájékoztatása a rákos megbetegedések megelőzéséről,- az iskolai egészségügyi oktatás rákos megbetegedésekkel kapcsolatos szempontjai,- minőségbiztosítási eljárások a rákos betegek teljes körű ellátásában (ideértve a rákos betegek életminőségének és a palliatív ellátás kérdését is),- a megelőzés szempontjai, amelyek a Biomed-program és az egyéb kutatási kezdeményezések keretében végrehajtott alapkutatás és klinikai daganatkutatás eredményei alapján dolgozhatók ki,- egészségügyi szakértők képzése a rákos megbetegedésekkel kapcsolatos kérdések terén.3. cikk(1) A bizottság tanácskozásai a Bizottság szakszolgálatai képviselőinek véleménynyilvánítási felkéréseihez kapcsolódnak. A Bizottság szakszolgálatainak képviselői a bizottság véleményének kikérésekor a véleményadásra határidőt szabhatnak.(2) A bizottság saját kezdeményezésre nem ad véleményt olyan kérdésekben, amelyek a Bizottság által felállított egyéb tudományos bizottságokra tartoznak.(3) A bizottság minden tőle telhetőt megtesz annak érdekében, hogy konszenzus alapján nyilvánítson véleményt. A bizottság tanácskozásait nem követi szavazás.(4) Amennyiben a kért véleményt illetően a bizottság tagjai egyhangúlag megegyeznek, a bizottság megállapítja a közös következtetést. Egyhangú megegyezés hiányában a tanácskozások folyamán kialakított különféle álláspontokat a Bizottság szakszolgálatai képviselőinek égisze alatt összeállított jelentésben kell feljegyezni.4. cikkA bizottság tagjait a Bizottság jelöli ki a 2. cikkben említett területeken szakértelemmel rendelkező magas szintű szakértők közül.5. cikkA bizottság tagjai közül egy elnököt és két alelnököt választ. A választás a jelenlévő tagok kétharmados többségével történik.6. cikk(1) A bizottsági tagság hároméves időtartamra szól. A tagság megújítható. A bizottság elnöke és alelnökei azonban két egymást követő hároméves hivatali periódust követően nem válaszhatók azonnal újra.Hivatali idejük lejárta után a bizottság tagjai mindaddig hivatalban maradhatnak, amíg utódjukról nem gondoskodnak, vagy meg nem újítják megbízásukat.A gyakorolt funkciók semmiféle díjazással nem járnak.(2) Amennyiben a bizottság tagja nem képes teljesíteni kötelességeit, illetve saját akaratából lemond, hivatali ideje hátralévő részére utódjáról az esettől függően a 4. vagy az 5. cikk szerinti eljárással összhangban gondoskodnak.7. cikkA tagok jegyzékét a Bizottság tájékoztatás céljából háromévente kihirdeti az Európai Közösségek Hivatalos Lapjában.8. cikk(1) A bizottság a 2. cikkben említett szakterületek sajátos szempontjaival foglalkozó munkacsoportokat alakíthat, amelyekben az elnöki tisztet tagjainak egyike látja el, és amelyek legfeljebb öt magasan képzett tudományos személyiségből állnak. A munkacsoportok száma adott időben legfeljebb ötre korlátozódik.(2) A munkacsoportok megbízatását a bizottság határozza meg.9. cikk(1) A bizottság és a munkacsoportok a Bizottság szakszolgálatai valamely képviselőjének felkérésére üléseznek, általában a Bizottság helyiségeiben.(2) A Bizottság szakszolgálatainak képviselője, valamint a Bizottság egyéb tisztviselői és más érdekelt megbízottai részt vehetnek a bizottság és a munkacsoportok ülésein.(3) A Bizottság szakszolgálatainak képviselője a megbeszélés tárgyát képező témában speciális szakértelemmel rendelkező magánszemélyeket kérhet fel, hogy ideiglenes vagy tartós jelleggel megfigyelőként vegyenek részt az üléseken.(4) A Bizottság szakszolgálatai gondoskodnak a bizottság és a munkacsoportok titkárságáról.10. cikkA Szerződés 214. cikke rendelkezéseinek sérelme nélkül a bizottság tagjaira az a kötelezettség vonatkozik, hogy nem teszik közzé a bizottság munkájának következményeként tudomásukra jutott információkat, amikor a Bizottság szakszolgálatainak képviselője úgy tájékoztatja őket, hogy a kért vélemény bizalmas jellegű anyagra vonatozik.Ebben az esetben csak a bizottság tagjai és a Bizottság szakszolgálatainak képviselői lehetnek jelen az üléseken.11. cikkEz a határozat az Európai Közösségek Hivatalos Lapjában való kihirdetésének napján lép hatályba.Kelt Brüsszelben, 1996. július 30-án.a Bizottság részérőlPádraig Flynna Bizottság tagja[1] HL C 184., 1986.7.23., 19. o.[2] A Tanács 88/351/EGK határozata, HL L 160., 1988.6.28., 52. o.[3] HL L 137., 1990.5.30., 31. o.[4] HL L 95., 1996.4.16., 9. o.--------------------------------------------------


title: 2009/394/EK: A Tanács határozata ( 2009. május 18. ) a cukorról szóló 1992. évi nemzetközi megállapodás meghosszabbítása tekintetében a Közösség által a Nemzetközi Cukortanácsban képviselendő álláspont kialakításáról

text:
               20.5.2009

               HU

               Az Európai Unió Hivatalos Lapja

               L 124/64

      A TANÁCS HATÁROZATA

   (2009. május 18.)
   a cukorról szóló 1992. évi nemzetközi megállapodás meghosszabbítása tekintetében a Közösség által a Nemzetközi Cukortanácsban képviselendő álláspont kialakításáról
   (2009/394/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 133. cikkére, a 300. cikk (2) bekezdésének második albekezdésével összefüggésben,
   tekintettel a Bizottság javaslatára,
   mivel:
   A Közösség által a 92/580/EGK tanácsi határozattal (1) megkötött, cukorról szóló 1992. évi nemzetközi megállapodás 1993. január 1-jén lépett hatályba egy hároméves vonatkozóan 1995. december 31-ig. Azóta rendszeresen meghosszabbították továbbikét éves időszakokkal. E megállapodást legutóbb 2007 májusában újra meghosszabbította a Nemzetközi Cukortanács határozata, így 2009. december 31-ig marad hatályban. A Közösség érdekében áll az egyezmény további meghosszabbítása. Ezért szükséges, hogy a Nemzetközi Cukortanácsban a Közösséget képviselő Bizottságot felhatalmazzák a hosszabbítás mellett történő szavazásra,
   A KÖVETKEZŐKÉPPEN HATÁROZOTT:
   Egyetlen cikk
   Az Európai Közösség Nemzetközi Cukortanácson belül képviselt álláspontjának megfelelően a cukorról szóló 1992. évi nemzetközi megállapodás további két évvel történő meghosszabbítása mellett szavaz.
   A Bizottság felhatalmazást kap arra, hogy ezt az álláspontot képviselje a Nemzetközi Cukortanácsban.

      Kelt Brüsszelben, 2009. május 18-án.

            a Tanács részéről

            az elnök

         J. KOHOUT

      (1)  HL L 379., 1992.12.23., 15. o.